SERTI-PROJEKTIN PALAVERI 7/2003
Aika	24.3.2003, klo 8.30

Paikka	Agora C223.1, Mattilanniemi
Läsnä	Stresstech Oy:n edustajina:

Tapio Hirvelä
Aapo Tamminen

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektiryhmän jäsenet:

Heikki Mylläri	sihteeri	
Antti Korhonen	puheenjohtaja
Susanna Blomqvist
Pekka Pakari	(saapui kohdan 5 aikana)

1§
Valitaan kokouksen puheenjohtaja ja sihteeri

Kokous avattiin viisi minuuttia aikataulusta myöhässä. Puheenjohtajaksi valittiin Antti Korhonen, sihteeriksi Heikki Mylläri.

2§
Tarkistetaan edellisen kokouksen pöytäkirja

Edellisen kokouksen pöytäkirjaa ei printteripaperin loppumisen vuoksi voitu tulostaa.

PÄÄTÖS: 6. projektipalaverin pöytäkirjan tarkistus siirtyy seuraavaan kokoukseen.

3§
Tarkistetaan projektiryhmän ajankäyttövihot

Ryhmän ajankäyttövihkoja ei voitu tulostaa. Ryhmän jäsenet kuvailivat lyhyesti suullisesti ajankäyttöään viime viikon ajalta, mainiten sovellussuunnitelman teon ja käytettävyysluentojen vieneen suuruusluokkaa 30 tuntia.

PÄÄTÖS: Ajankäyttö hyväksyttiin.

4§
Vaatimusmäärittelyn tarkastelua

Pekka Pakari, mukanaan vaatimusmäärittely, saapui kokoukseen vasta kohdan 5 käsittelyn jälkeen, joten kohta 5 käsiteltiin ennen kohtaa 4.

Vaatimusmäärittelystä keskusteltiin lyhyesti. Pakari korjasi Santaselle pause-nappulan toimintaan liittyvän väärinkäsityksen. Pause-tilassa oleva ST edelleen käsittelee ja kirjaa lokiin kaiken liikenteen, muttei näytä sitä.

PÄÄTÖS: Vaatimuslistan kohdan 3 sanamuoto muutetaan eksaktiksi.

5§
GUI-katsaus
	
GUI:n alustavasta versiosta käytiin keskustelua. Santanen ehdotti nappien järjestyksen tarkistamista.

Keskustelua käytiin myös terminaali- ja loki-ikkunoiden koonmuutoksesta. Hirvelä totesi, ettei ko. ominaisuus ole tarpeellinen työn puolesta eikä siitä saa tehdä ongelmaa. Mikäli se on implementoitavissa siististi, tulee se sisällyttää ohjelmaan. Loki-ikkunan nykyistä kokoa Hirvelä luonnehti riittäväksi.

	PÄÄTÖS: Terminaali- ja loki-ikkunoille lisätään otsikot.

PÄÄTÖS: Status-LED:ien järjestys muutetaan samaksi kuin jaetuissa papereissa. LED:ien väri muutetaan. Hirvelä valitsee sopivat värit ja mailaa ne ryhmälle.

	PÄÄTÖS: Read-nappeja suurennetaan.

	PÄÄTÖS: Moottorinajonappien järjestystä muutetaan Hirvelän piirtämän kuvan mukaan.

6§
Sovellussuunnitelman tarkastelua

	Koreasalo kommentoi lyhyesti sovellussuunnitelman ”vaikuttavan ihan hyvältä first draftiksi”. Santanen totesi sen kaipaavan joitakin korjauksia ja täsmennyksiä.

	Asiasta ei tehty päätöksiä.

7§
Muut esille tulevat asiat

SL:n ryhmälle toimittamisen ajankohtaa kysyttiin.

PÄÄTÖS: StressLogic-yksikkö toimitetaan ryhmälle yhdeksänteen projektipalaveriin.

Santanen mainitsi, että valmiita dokumentteja ei ole vielä muodollisesti hyväksytty, ja kysyi onko tilaajan edustajilla niistä huomautettavaa.

PÄÄTÖS: Projektisuunnitelma ja vaatimusmäärittely hyväksyttiin.

8§
Sovitaan osallistujien seuraavista tehtävistä

PÄÄTÖKSET:
Ryhmä:
-	Koodaa (viikon tavoitteita ei määritelty)
-	Päivittää sovellussuunnitelmaa

Hirvelä:
-	Päättää GUI:n LED:eille sopivat värit

9§
Sovitaan seuraavan kokouksen aika ja paikka

PÄÄTÖS:  Seuraava kokous pidetään ma 31.3.2003 kello 15:00 Agorassa tilassa AgC223.1.

Kokous päätettiin 9:10.